ซิโก้ รับ เสียประตูเร็วคือจุดเปลี่ยน หวังมีแต้มนัดเจออิรัก
 ในเกมคัดบอลโลก 2018 โซนเอเชีย รอบ 12 ทีมสุดท้าย นัดที่ 3 กลุ่มบี,วันที่ 6 ต.ค.ซิโก้ เกียรติศักดิ์ เสนาเมือง หัวหน้าผู้ฝึกสอนฟุตบอลทีมชาติไทย ยอมรับ การที่ทัพช้างศึกเสียประตูเร็วในช่วงครึ่งแรกและช่วงต้นครึ่ีงหลัง คือจุดเปลี่ยนสำคัญของเกมที่ทำให้ทีมไทยบุกไปแพ้ สหรัฐอาหรับเอมิเรตส์ 1-3 ในศึกฟุตบอลโลก 2018 รอบคัดเลือก โซนเอเชีย รอบ 12 ทีมสุดท้าย นัดที่ 3 กลุ่มบี เมื่อคืนวันพฤหัสบดีที่ผ่านมา,ขอแสดงความยินดีกับ ยูเออี ที่เก็บชัยชนะได้ เกมนี้เราเสียประตูเร็วทำให้ต้องเปิดเกมรุกสู้ โดยครึ่งแรกตามหลัง 0-1 ก็มีการแก้เกมกลับมาสู้ในครึ่งหลัง แต่มาโดนลูก 2 ตั้งแต่นาทีเเรกก็ทำให้ต้องเปลี่ยนยุทธวิธีในการเล่นก่อนได้ประตูไล่มา 1-2 แต่ก็โชคไม่ดีที่ยิงตีเสมอไม่ได้ จนมาเสียประตูที่ 3 ในที่สุด นักเตะของเราชุดนี้เป็นนักเตะรุ่นใหม่ อายุไม่ยังไม่มาก จึงถือเป็นประสบการณ์ที่ดี ซึ่งการเล่นในระดับเอเชียเราต้องแข็งแกร่งกว่านี้ ส่วนเกมนัดต่อไปที่จะเจอ อิรัก ที่ยังไม่มีแต้มเหมือนกัน ดังนั้นคงต้องมีซักทีมที่จะเก็บคะแนนแรกได้ แม้ในการเจอทีมจากตะวันออกกลางเราจะแพ้ทั้ง ซาอุดิอาระเบีย และยูเออี แต่เรายังมีเกมในบ้านรออยู่ หากเราแพ้ทั้งไปและกลับ ก็ต้องยอมรับว่าเราสู้พวกเขาไม่ได้จริงๆ แต่นี่เพิ่งเป็นเกมแรก ดังนั้นเรายังคาดหวังว่าจะทำผลงานได้ดีซิโก้ กล่าว,จากนั้น ผู้สื่อข่าวถาม ซิโก้ ว่าก่อนเกมเคยให้สัมภาษณ์ว่าจะส่งคนตามประกบ โอมาร์ อับดุลราห์มาน ซึ่ง ซิโก้ บอกว่าผู้เล่นเกมรุกของ ยูเออี มีการเคลื่อนที่ที่ดีหลายคน ทำให้ไม่สามารถตามประกบใครคนใดคนหนึ่งได้,ขณะที่ ตั้ม ธนบูรณ์ เกษารัตน์ กองหลังตัวเก่ง ที่โดนเปลี่ยนตัวออกช่วงพักครึ่ง ซิโก้ กล่าวว่า ได้รับบาดเจ็บข้อเท้าพลิก เล่นต่อไม่ไหว ทำให้ต้องเปลี่ยนตัวออก,สำหรับโปรแกรมนัดต่อไปของ ไทย จะบุกไปเยือน อิรัก ในวันที่ 11 ตุลาคมนี้ โดยแข่งขันที่ประเทศอิหร่าน เวลา 19.30 น. ตามเวลาไทย ซึ่งจะเดินทางไปประเทศอิหร่านวันที่ 7 ตุลาคมนี้ ด้วยสายการบินเอติฮัด แอร์เวย์ เที่ยวบิน อีวาย 349 ออกจากยูเออี เวลา 15.20 น. ถึงประเทศอิหร่าน เวลา 17.05 น. ตามเวลาท้องถิ่น
ซิโก้ เกียรติศักดิ์ เสนาเมือง หัวหน้าผู้ฝึกสอนฟุตบอลทีมชาติไทย ยอมรับ การที่ทัพช้างศึกเสียประตูเร็วในช่วงครึ่งแรกและช่วงต้นครึ่งหลัง คือจุดเปลี่ยนสำคัญของเกมที่ทำให้ทีมไทยบุกไปแพ้ สหรัฐอาหรับเอมิเรตส์ 1-3
ช้างศึก,ทีมชาติไทย,ซิโก้,เกียรติศักดิ์ เสนาเมือง,ข่าวกีฬา,ข่าว,ไทยรัฐออนไลน์